b"\n_START_ARTICLE_\nCanvi Clim\xc3\xa0tic a Andorra\n_START_SECTION_\nLa situaci\xc3\xb3 a Andorra\n_START_PARAGRAPH_\nCom a arreu del m\xc3\xb3n Andorra tamb\xc3\xa9 va viure el canvi de temperatures. S\xe2\x80\x99estima que del 1950 al 2010 a Andorra la temperatura havia augmentat en mitjana de 0,2 \xc2\xbaC i aquesta tend\xc3\xa8ncia havia incrementat amb m\xc3\xa9s for\xc3\xa7a les \xc3\xbaltimes dues d\xc3\xa8cades. Les dades climatol\xc3\xb2giques sobre Andorra indiquen que hi ha una disminuci\xc3\xb3 de la precipitaci\xc3\xb3 mitjana anual, \xc3\xa9s a dir, per aquest per\xc3\xadode observat, hauria plogut 40 mm menys per cada d\xc3\xa8cada. Cal dir, per\xc3\xb2, que cient\xc3\xadfics i climat\xc3\xb2legs no acostumen a donar les dades referides a la precipitaci\xc3\xb3 perqu\xc3\xa8 el seu c\xc3\xa0lcul es complex i mai aporta conclusions totalment fiables. Aix\xc3\xad es pot evocar, per exemple, i segons un estudi realitzat als 1990, que hi havia una mitjana d\xe2\x80\x99un cotxe per cada habitant al pa\xc3\xads. Les dades climatol\xc3\xb2giques permeten afirmar que hi havia a Andorra des del per\xc3\xadode estudiat un increment de les onades de calor, nits molt m\xc3\xa9s c\xc3\xa0lides i una disminuci\xc3\xb3 dels dies freds o glacials. El 68,6% de l\xe2\x80\x99aigua que s\xe2\x80\x99utilitzava al pa\xc3\xads l\xe2\x80\x99any 2012 es destinava a la creaci\xc3\xb3 d\xe2\x80\x99electricitat. L\xe2\x80\x99any 2005 l\xe2\x80\x99aigua dita de qualitat \xe2\x80\x9cbona\xe2\x80\x9d no arribava a un 50%. Els recursos h\xc3\xaddrics anyals havien disminu\xc3\xaft any rere any per sota de la mitjana de refer\xc3\xa8ncia. La qualitat de l\xe2\x80\x99aire era \xe2\x80\x9cbona\xe2\x80\x9d, per\xc3\xb2 no excel\xc2\xb7lent i amb un percentatge encara important l\xe2\x80\x99any 2005 entre passable i dolenta. La quantificaci\xc3\xb3 de les emissions de CEH (gasos efecte hivernacle) al 2005 era d\xe2\x80\x99uns 500.000 CO2 eq. Tot i aix\xc3\xad, el pa\xc3\xads va avan\xc3\xa7ar pel que fa la recollida selectiva. L\xe2\x80\x99any 2015, per exemple, un 71% del vidre que circulava per Andorra es reutilitzava. Per\xc3\xb2, de manera global nom\xc3\xa9s es reciclava unes 20.000 tones a l\xe2\x80\x99any davant de les 80.000 restants, fet que implica que cada persona acumulava uns 384 quilos de brossa l\xe2\x80\x99any.\n_START_SECTION_\nLa poblaci\xc3\xb3 davant el canvi clim\xc3\xa0tic\n_START_PARAGRAPH_\nLa poblaci\xc3\xb3 andorrana sembla que prenia consci\xc3\xa8ncia de la necessitat de frenar l\xe2\x80\x99escalfament global. En aquest punt s\xe2\x80\x99han de destacar els joves. El Consell General dels Joves, per exemple, va proposar reiterades vegades lleis de protecci\xc3\xb3 contra el canvi clim\xc3\xa0tic. Destaca sobretot la llei que redueix les bosses de pl\xc3\xa0stic i la promoci\xc3\xb3 de cotxes el\xc3\xa8ctrics perqu\xc3\xa8 van acabar tenint repercussions en la pol\xc3\xadtica efectiva. L\xe2\x80\x99any 2013 el parlament reprenia la llei de les bosses de pl\xc3\xa0stic. Una iniciativa que segons el CRES tenia el 80% de la poblaci\xc3\xb3 a favor. D\xe2\x80\x99altra banda, FEDA va ser l\xe2\x80\x99una de les principals impulsores de la \xe2\x80\x9ctransici\xc3\xb3 energ\xc3\xa8tica\xe2\x80\x9d. La parap\xc3\xbablica va col\xc2\xb7laborar en projectes de sensibilitzaci\xc3\xb3 de la poblaci\xc3\xb3 (ex.: Escoles Verdes, recollida de m\xc3\xb2bils usats, col\xc2\xb7locaci\xc3\xb3 de plaques solars, ajudes econ\xc3\xb2miques a projectes com Pedaland,...), instal\xc2\xb7laci\xc3\xb3 de plaques solars o sistemes menys pol\xc2\xb7luents d\xe2\x80\x99escalfar-se. Tamb\xc3\xa9 hi va haver un intent d\xe2\x80\x99imitar el fenomen bicing molt ben implantat a ciutats com Barcelona, Par\xc3\xads, Madrid, Londres, Nova York,... Pel que fa al reciclatge, Andorra potser va ser el pa\xc3\xads on m\xc3\xa9s f\xc3\xa0cil es feia la implementaci\xc3\xb3 de la reutilitzaci\xc3\xb3.\n_START_SECTION_\nEls primers cotxes el\xc3\xa8ctrics\n_START_PARAGRAPH_\nLa implantaci\xc3\xb3 de cotxes el\xc3\xa8ctrics al pa\xc3\xads va ser lenta com una mica per tot el m\xc3\xb3n. A primera vista hi havia un clar problema: falta d\xe2\x80\x99autonomia, en ess\xc3\xa8ncia. Tot i aix\xc3\xad, FEDA en va promoure la compra, organitzant \xe2\x80\x9cjornades de la mobilitat el\xc3\xa8ctrica\xe2\x80\x9d. L\xe2\x80\x99Associaci\xc3\xb3 d\xe2\x80\x99Autom\xc3\xb2bil Club d\xe2\x80\x99Andorra va mirar de conscienciar els governs. Les m\xc3\xbatues el\xc3\xa8ctriques del pa\xc3\xads van instal\xc2\xb7lar punts de rec\xc3\xa0rrega a les parr\xc3\xb2quies on estaven presents. Argumentaven que era un negoci de futur per\xc3\xb2 que eren conscients que en aquell moment a Andorra cap fam\xc3\xadlia havia adquirit cap cotxe el\xc3\xa8ctric. L'impuls definitius, per\xc3\xb2, el va donar el govern andorr\xc3\xa0 que va promocionar l\xe2\x80\x99adquisici\xc3\xb3 de cotxes el\xc3\xa8ctrics mitjan\xc3\xa7ant el Pla Engega. Paral\xc2\xb7lelament es va voler muntar un parc e\xc3\xb2lic al Pic del Mai\xc3\xa0. L\xe2\x80\x99Associaci\xc3\xb3 d\xe2\x80\x99Entitats del Sector Energ\xc3\xa8tic (AESE) calculaven que podrien enllestir el projecte en uns tres anys. Es van fer proves per saber quin tipus d\xe2\x80\x99aerogeneradors es podria utilitzar. Havent fracassat aquest projecte per impossibilitat de terreny, es va instal\xc2\xb7lar minicentrals hidr\xc3\xa0uliques. El govern va preferir centrar-se en les \xe2\x80\x9cpossibilitats de la geot\xc3\xa8rmia a Escaldes i la capital\xe2\x80\x9d. En aquest mateix apartat caldria parlar del projecte d\xe2\x80\x99Smart Counry del govern d\xe2\x80\x99Antoni Mart\xc3\xad. Es volia caminar cap a l\xe2\x80\x99anomenada ciutat-intel\xc2\xb7ligent i, aquest projecte, va rebre el suport d\xe2\x80\x99Andorra Telecom i FEDA. El punt de partida va comen\xc3\xa7ar amb la construcci\xc3\xb3 del Cloud, un edifici on s'allotjaria Andorra Telecom per\xc3\xb2 que serviria tamb\xc3\xa9 de centre de connexi\xc3\xb3 al vell centre de la capital andorrana.\n_START_SECTION_\nEl forn incinerador\n_START_PARAGRAPH_\nUn forn incinerador \xc3\xa9s un gran forn on s\xe2\x80\x99acostumava a cremar les deixalleries que genera la poblaci\xc3\xb3. Cada pa\xc3\xads en t\xc3\xa9 diversos. Per la dimensi\xc3\xb3, Andorra nom\xc3\xa9s en tenia un, situat a la Comella (Andorra la Vella). Va haver de ser tancat i reconstru\xc3\xaft arran d\xe2\x80\x99un informe del govern de Marc Forn\xc3\xa9 on s\xe2\x80\x99apuntava dels perills per a la salut; confirmats per casos de ciutadans intoxicats. Aprofitant-t\xe2\x80\x99ho, Marc Forn\xc3\xa9 va implantar un Pla de Sanejament de les Aig\xc3\xbces, un Pla de Col\xe2\x80\xa2lectors i Depuradores, un Pla Nacional de Gesti\xc3\xb3 dels Residus i un Pla d\xe2\x80\x99estalvi energ\xc3\xa8tic. El tancament del forn va obligar Andorra a pactar amb Espanya, Catalunya i Fran\xc3\xa7a acords amb els quals la brossa del pa\xc3\xads es traslladaria als forns incineradors dels voltants fins que no s\xe2\x80\x99acab\xc3\xa9s de construir el nou forn. La construcci\xc3\xb3 va estar envoltada de pol\xc3\xa8mica perqu\xc3\xa8 el govern liberal volia construir un forn amb una capacitat superior a l\xe2\x80\x99anterior, mentre que el partit ecologista Verds d\xe2\x80\x99Andorra i associacions ecologistes andorranes preferien un forn m\xc3\xa9s petit i paral\xc2\xb7lelament la construcci\xc3\xb3 de f\xc3\xa0briques de reciclatge. Tamb\xc3\xa9 els socialdem\xc3\xb2crates consideraven que la seva construcci\xc3\xb3 estava sent polititzada. Greenpece Andorra va voler aturar-ne la reconstrucci\xc3\xb3. Un jove andorr\xc3\xa0, Delf\xc3\xad Roca, n\xe2\x80\x99era membre. Gr\xc3\xa0cies a aix\xc3\xb2 l\xe2\x80\x99associaci\xc3\xb3 es va manifestar al Pas de la Casa muntant el seu propi grup de pressi\xc3\xb3, Moviment Sense Fum. El grup criticava l\xe2\x80\x99especulaci\xc3\xb3 urban\xc3\xadstica del govern Forn\xc3\xa9. L\xe2\x80\x99arribada de la crisi econ\xc3\xb2mica del 2008 no va millorar la situaci\xc3\xb3 del forn. L\xe2\x80\x99activitat de la poblaci\xc3\xb3 havia baixat (p\xc3\xa8rdua de poblaci\xc3\xb3 i de visitants), fent que el forn no crem\xc3\xa9s suficientment deixalleries. La gerent del forn, Cristina Rico, reconeixia que \xe2\x80\x9caquesta planta va fer-se en un moment de boom i ara sobra capacitat [...] la situaci\xc3\xb3 ens obliga a treballar per sota del r\xc3\xa8gim nominal que recomana el fabricant\xe2\x80\x9d. A aix\xc3\xb2 s\xe2\x80\x99afegia el fet que el govern es veia obligat a compensar econ\xc3\xb2micament la concession\xc3\xa0ria per cada p\xc3\xa8rdua de borsa que patia el forn. L\xe2\x80\x99Associaci\xc3\xb3 de Gestors de Residus d\xe2\x80\x99Andorra va proposar com a soluci\xc3\xb3 que el govern import\xc3\xa9s escombraries dels pa\xc3\xafsos ve\xc3\xafns, establint aix\xc3\xad un mercat que podia, al cap i a la fi, ser for\xc3\xa7a benefici\xc3\xb3s.{{Cal citaci\xc3\xb3}}"